Iktar kmieni, ghall-5.00pm illum, ircevejt ir-riżenja ta' Arnold Cassola minn membru tal-Partit. Din hi rappurtata fuq il-media online u għalhekk għandi l-obbligu li nikkummenta fuqha. Arnold qed jgħix illużjoni. Huwa żbaljat meta jgħid li hemm differenza bejnietna dwar l-abort. Id-differenza hi dwar xi ħaġa ferm iktar importanti: Arnold sabha diffiċli li jaċċetta li ninkuraġixxu diskussjoni pubblika dwar il-materja. Il-posizzjoni tagħna f'Alternattiva Demokratika dwar l-abort għadha kif kienet, jigifieri kontra. Kulħadd hu urtat li, minn nhar il-Ġimgħa lil hawn, b'mod partikolari minn dakinnhar li Mina Tolu xandret il-veduti tagħha, Arnold Cassola għamel minn kollox biex jagħti x'tifhem u jinkoraġġixxi il- li l-affarijiet huma differenti minn hekk. Hi ta' sfortuna li Cassola ħa din l-attutudni: rifless ovvju ta' biża' kbira u tat-taboo li hawn madwarna dwar il-materja. Huwa kontra dan it-taboo li qed niġġieldu: huwa b'iktar informazzjoni u diskussjoni biss li nistgħu nassiguraw ruħna li kull persuna tagħraf iżjed dak li qed jiġri madwarha u tkun kapaci tiddeċiedi dwaru. Għax wara kollox, ngħidu x'ngħidu, l-abort qiegħed magħna u l-incidenza tal-Maltin li jirrikorru għalih hi kbira daqs dik f'kull pajjiz Ewropew.